Tsutsube ke mmino o ka bonwang mo dikgaolong tsa Botswana mo go nnang teng Basarwa le Bakgalagadi. Gantsi le kgaolo tsa bogareng le bokone bophirima. Tsutsube ke mmino o amanang thata le ngwao le botshelo jwa Basarwa, ba e leng morafe o tshelang o ikaegile thata ka tikologo e ba agileng mo go yone. Go tshela ka ngwao e e sa kgotlelesegang ga Basarwa go itshupang thata mo mminong wa Tsutsube, o ka lemoga dilo dile dintsi tsa ngwao ya Basarwa mo mminong wa bone jaaka Bongaka, go bapala maungo a naga, kapei, diphologolo ka farologana ga tsone, letsomo le didirisiwa tsa letsomo, metlhale ya itshetso mo nageng, tumelo kgotsa kobamelo modimo kgotsa medimo le badimo le metshameko ka go farologana ga yone.